kardosdrur/scandi-wiki huggingface dataset:
Plettet gøgeurt

 
Plettet gøgeurt (Dactylorhiza maculata) er en 8-75 cm høj orkidé, der i Danmark vokser på overdrev og enge eller i løvskove. To underarter findes i Danmark: ssp. maculata og ssp. fuchsii (Skov-Gøgeurt).

Beskrivelse 
Plettet Gøgeurt er en flerårig urt med en opret vækst. De første mange år danner bladene udelukkende en grundstillet roset. Senere dannes det oprette, bladbærende skud, som også bærer blomsterstanden. Bladene er omvendt ægformede forneden, men smallere længere oppe ad stænglen. Ribberne er buede og randen er hel.

Blomstringen sker i juni-juli, hvor man finder blomsterne samlet i det endestillede aks. De enkelte blomster er uregelmæssige med lysviolette, lyserøde eller purpurrøde kronblade. Blomsten har tre kronbladslignende blosterblade i en ydre krans og tre i en indre krans. De ydre blosterblade kaldes sepaler og de indre petaler. Den midtstillede petal er anderledes udformet end de øvrige og kaldes for læben. Frugten er en mangefrøet kapsel.

Rodnettet består af de tykke knolde og nogle tykke trævlerødder. Planten ar helt afhængig af at få dannet mykorrhiza med én eller flere svampe.

Højde x bredde og årlig tilvækst: 0,50 x 0,30 m (50 x 30 cm/år). Målene kan bruges til beregning af planteafstande i fx haver.

Voksested 

Arten er udbredt i det meste af Europa, herunder i Danmark, hvor den er temmelig almindelig i græssede områder: overdrev, enge, heder og moser. Den er knyttet til lysåbne voksesteder med vedvarende, fugtig bund og lavt indhold af næringsstoffer. Nominatracen maculata findes især i Nord- og Vestjylland.

I ådalen langs Stilde Å findes den i eng- og moseområder sammen med bl.a. alm. mjødurt, alm. star, bukkeblad, duskfredløs, dyndpadderok, engkabbeleje, engnellikerod, engtroldurt, krybende baldrian, kærtidsel, loppestar, mosebunke, mosetroldurt, næbstar, sumpkællingetand, topstar, trindstænglet star og engblomme

Skov-Gøgeurt 
I Danmark findes også underarten Skov-Gøgeurt (Dactylorhiza maculata subsp. fuchsii), der vokser i løvskove, krat, enge og på overdrev. Den er udbredt hist og her på Lolland og Falster og almindelig på Østmøn (Møns Klint). Især på de to mønske lokaliteter, Jydelejet og Høvblege, er den vidt udbredt og vokser her side om side med Stor Gøgeurt (Orchis purpurea). I øvrigt er den sjælden eller manglende. Hos Skov-Gøgeurt er det nederste blad på stænglen afrundet. Blomstens læbe er dybt tre-fliget, og midterfligen er af samme størrelse som sidefligene. Hos Plettet Gøgeurt er læben kun svagt trelappet, og midterlappen er betydeligt mindre end de afrundede sidelapper.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Røde blomster
Flerårige urter
Urter (naturkanon)
Gøgeurt (Dactylorhiza)
Aurel Stein

Sir Mark Aurel Stein, bedre kendt som Aurel Stein (26. november 1862 i Budapest i Ungarn - 26. oktober 1943 i Kabul), var en ungarsk/britisk opdagelsesrejsende og arkæolog.

Han blev uddannet i Ungarn og Tyskland. I 1884 drog han til Storbritannien, hvor han arbejdede i Oxford og ved British Museum. Fra 1900 til 1916 (1900, 1907, 1915) ledede han tre ekspeditioner til Centralasien, som frem for alt udforskede kulturerne langs Silkevejen. Under den anden ekspedition opdagede og købte han Diamantsutraen af en abbed ved Mogaogrotterne ved Dunhuang.

Værker 
 Zoroastrian Deities on Indo-Scythian Coins, London, 1887.

Digitaliserede verker 
 Digital Archive of Toyo Bunko Rare Books Steins hovedverker digitalisert.

Litteratur 
 Susan Whitfield: Aurel Stein on the Silk Road, London 2004 
 Jeannette Mirsky: Sir Aurel Stein: Archaeological Explorer, Chicago 1998

Eksterne henvisninger 
 Sir Aurel Stein's Fourth 'American' Expedition

Personer fra Ungarn
Arkæologer fra Storbritannien
Cagliari Calcio

Cagliari Calcio er en italiensk fodboldklub fra byen Cagliari på Sardinien. Klubben blev grundlagt den 20. august 1920 og spiller sine hjemmekampe på Stadio Sant'Elia. På nuværende tidspunkt er Cagliari placeret i Serie A.

Cagliari vandt sit hidtil eneste mesterskab i sæsonen 1969-70 med klublegenden og landsholdstopscoreren Luigi Riva på holdet.

Om klubben i dag 
Calgiari kæmper for at holde pladsen i Seria A i den aktuelle sæson, 2014/2015. Med salget af holdets store profil Victor Ibarbo, bliver overlevelsen endnu sværere end først antaget. Klubbens fans er dog passionerede, og stoler på mandskabet og Zola (træneren).

Eksterne henvisninger 

Fodboldklubber i Italien
Etableret i 1920
Cagliari
Chr. Augustinus Fabrikker

Chr. Augustinus Fabrikker A/S er en dansk virksomhed, der har haft aktiviteter indenfor flere områder.

Virksomheden blev grundlagt af Christian Augustinus på Amager i 1750 og er således blandt de ældste i Danmark. Chr. Augustinus Fabrikker ejes af Augustinus Fonden. 

En af aktiviteterne var tobaksproduktion; i 1961 fusioneredes disse aktiviteter med C.W. Obel og R. Færchs Fabrikker til Skandinavisk Tobakskompagni.

Aktiviteter
Chr. Augustinus Fabrikker har ejerandele i følgende virksomheder:

 Skandinavisk Holding (som har aktiemajoriteten i Scandinavian Tobacco Group) (100%)
 Jeudan (40,54%)
 Gyldendal (27,5%) 
 Tivoli (25,4% samt yderligere 31,8% gennem Skandinavisk Holding)
 Kristeligt Dagblad (18,5%)
 Royal Unibrew (10,40%)
 Monberg & Thorsen (10,1%)
 NNIT A/S (10%)
 Dansk Kapitalanlæg (8,65%)
 Ambu (8,30%)
 Bang & Olufsen (1,13%)
 Skodsborg Sundhedscenter

Henvisninger 

Danske virksomheder etableret i 1750
Konglomerater fra Danmark
Tobaksvirksomheder i Danmark
Slægten Augustinus
Huesca (provins)

Huesca (spansk: Huesca, aragonisk: Uesca) er en provins i den nordøstlige del af Spanien, i den nordlige del af den autonome region Aragonien. Provinshovedstaden er byen Huesca. Provinsen har et areal på 15.626 km² og er dermed blandt de større provinser i Spanien. 

Provinsen ligger lige syd for Pyrenæerne og grænser til Zaragoza og Lleida og regionen Navarra. Dertil grænser den til de franske departementer Pyrénées-Atlantiques og Hautes-Pyrénées.

Provinsen har 202 kommuner. Der bor omkring 228.000 indbyggere i provinsen, omkring en fjerdedel af disse bor i provinshovedstaden. 

Det højeste bjerg i Pyrenæerne, Aneto, ligger i Huesca.

Eksterne henvisninger 
 Officiel webside

Provinser i Spanien
Aragonien
LaserDisc

LaserDisc (LD) er et forældet hjemmevideo disk-format, som var det første optiske lagermedie på markedet, udviklet i 1970'erne og blev solgt under navnet Discovision i 1978. 

Produktet var hovedsageligt rettet mod private forbrugere, til visning af spillefilm.

LaserDiscen kunne vise film og billeder med 425 (NTSC skiver) eller 440 (PAL skiver) vandrette linjer. Det er en væsentlig højere kvalitet end rivalerne på dette tidspunkt, video-systemernes VHS og Betamax, der har 240/250 vandrette linjer, men trods dette opnåede produktet kun en lille markedsandel på video-markedet.

Produktet blev i Europa betragtet som obskurt og fik aldrig succes, medens det var populært i det fjerne østen. 

LaserDisc-teknologien var forløber for og anvendt i de senere cd- og dvd-diske.

Den almindelige LaserDisc har en diameter på 30 cm, modsvarende cd/dvd'erne som har en diameter på 12 cm.

Mange LaserDisc-afspillere kunne afspille cd'er, og nogle kunne afspille dvd'er.

Film på LaserDisc var ofte udgivet i letterbox-format/widescreen så hele billedet var med. På VHS blev ofte brugt pan & scan, hvor billedet blev beskåret, hvilket er en kontroversiel metode der kritiseres af cineaster og instruktører.

Se også 
 Billedformat
 VHS
 S-VHS
 VHS-C
 S-VHS-C
 Betamax
 Cd
 Dvd
 Blu-ray
 HD DVD
 Video 2000
 PAL
 SECAM
 NTSC

Eksterne henvisninger 
 LaserDisc på Den Store Danske
 LaserDisc FAQ  

Optiske diske
Yellow Submarine Songtrack

Yellow Submarine Soundtrack er et soundtrackalbum med The Beatles udgivet i 1999 i forbindelse med relanceringen af filmen Yellow Submarine, der oprindeligt var udsendt i 1968.

Albummet adskiller sig betydeligt fra det oprindelige Yellow Submarine-album fra 1969, hvorpå der blot var seks Beatles-numre, mens hele side to af LP'en indeholdt orkestermusik fra filmen skrevet af producer George Martin. På 1999-udgaven var der udelukkende alle de Beatles-numre, der forekom i filmen. De fleste af numrene havde været udgivet på album, der var udsendt før filmen.

Numre 
Sangene fra det oprindelige Yellow Submarine-album er markeret med "(opr.)".
"Yellow Submarine" (opr.)
"Hey Bulldog" (opr.)
"Eleanor Rigby"
"Love You To"
"All Together Now" (opr.)
"Lucy in the Sky with Diamonds"
"Think for Yourself"
"Sgt. Pepper's Lonely Hearts Club Band"
"With a Little Help from My Friends"
"Baby You're a Rich Man"
"Only a Northern Song" (opr.)
"All You Need Is Love" (opr.)
"When I'm Sixty-Four"
"Nowhere Man"
"It's All Too Much" (opr.)

Alle sangene er skrevet af John Lennon og Paul McCartney, bortset fra "Love You To", "Think for Yourself", "Only a Northern Song" og "It's All Too Much", der er skrevet af George Harrison.

Beatles-album
Album fra 1999
Yellow Submarine (flertydig)

Yellow Submarine er en titel, der har følgende betydninger:

 Yellow Submarine – et album med The Beatles.
 "Yellow Submarine" – en sang af The Beatles.
 Yellow Submarine – en animationsfilm skabt af George Dunning med The Beatles.
 Yellow Submarine Songtrack – et soundtrackalbum til filmen med The Beatles udsendt i 1999.
Ben Savage

Ben Savage (født Bennett Joseph Savage den 13. september 1980 i Chicago, Illinois) er en amerikansk skuespiller og barnestjerne. Han er mest kendt for sin rolle som Cory i serien "Boy Meets World". Han har også haft andre optrædener i mere eller mindre kendte serier, så som Chuck, Still standing og Without a Trace.

I Disney Channel-serien Phil of The Future (Phil fra Fremtiden) spiller han sig selv i en af episoderne.

Eksterne henvisninger 
 

Jøder fra USA
Børneskuespillere fra USA
Filmskuespillere fra USA
Tv-skuespillere fra USA
Personer fra Chicago
Per Aabel

Per Pavels Aabel (født 25. april 1902 i Oslo, død 22. december 1999) var en norsk skuespiller, tegner, danser, koreograf og instruktør.

Liv og arbejde 
Per Aabel var søn af skuespilleren Hauk Aabel, og fik uddannelse indenfor tegning i Paris og ballet i London. Hans første kunstneriske opgave var at illustrere en børnebog, men han ofrede hurtigt tegnekarrieren til fordel for dansen. Som balletdanser debuterede han i 1921 på Mayol i balletten Carneval. Efter at have været danselærer i Oslo i flere år, fik han i 1926 sin første instruktøropgave ved Nationaltheatret. Først i 1931 debuterede han som skuespiller på Det Nye Teater.

Aabel var direktør for Carl Johan-Teatret i perioden 1933 til 1938. Sammen med blandt andre Thorleif Reiss og Wenche Foss stod han bag en række forestillinger i den lystigste og mest groteske genre. Aabel og Foss udviklede en timing og et samspil som skulle blive videreført i andre sammenhænge i årtier fremover. Han var ansat ved Centralteatret fra 1938 til 1940 og ved Nationaltheatret fra 1940 til 1972. Som pensionist arbejdede han freelance, og gæstede Nationaltheatret jævnligt. Han deltog under teatrets 100-års-jubilæum i 1999, kun uger før han døde. Aabel var da 97 år gammel.

Som teatermand med bred fagbaggrund blev Per Aabel en central kulturpersonlighed indenfor norsk scenekunst og underholdning i størstedelen af forrige århundrede. Han spillede en række roller, særligt i komedier, på teater og i film, blandt andet i flere Holberg-stykker og som populær oplæser af H.C. Andersens eventyr.

Per Aabel fik statens æreslønn fra 1973. Han modtog Storkors af St. Olavs Orden i 1988. Han vandt Spellemannprisen 1975 i åben klasse. En statue af ham, udført af Nina Sundbye, blev afsløret udenfor Nathionaltheatret i 1999. Han blev begravet på statens bekostning.

Litteratur 
 Alene på scenen : Per Aabel og tekstene hans. Ole Lillo-Stenberg (red.). Andresen & Butenschøn, 2001. 
 Hansen, Jan Erik. Kjære Per Aabel. Cappelen, 1993. 
 Lunde, Reidar. Per Aabel. Nasjonalforlaget, 1943. (I serien Små filmbiografier)

 Aabel, Per. Den stundesløse Per Aabel. Gyldendal, 1980 
 Aabel, Per. Du verden. Oslo: Prent, 1950

 Munthe, Margrethe. Askepot og den nysgjerrige kone : Barnekomedier. Illustreret af Per Aabel. Steenske forlag, 1917

Priser og udmærkelser (udvalg) 
 1970 – Karl Gerhards Hederspris

Eksterne henvisninger 
 nb.no Om Nasjonalbibliotekets Per Aabel-samling
 Nathionaltheatrets rollearkiv 
 

Skuespillere fra Norge
Dansere fra Norge
Modtagere af Kritikerprisen
Serie A 2008-09

Serie A 2008-09 var den 77. sæson siden oprettelsen af ligaen. Den fandt sted fra den 30. august 2008 til den 31. maj 2009. Ligaen blev vundet af Inter, som dermed forsvarede sin mesterskabstitel. 

Inter, Juventus og AC Milan kvalificerede sig med henholdsvis første-, anden- og tredjepladsen sig direkte til UEFA Champions League 2009-10, mens nr. 4, Fiorentina, fik adgang til playoff-kampene inden selve turneringen. Torino, Reggina og Lecce rykkede med de tre laveste placeringer ned i Serie B.

Stillingen

Målscorer 
Kilde: gazzetta.it 

25 mål
  Zlatan Ibrahimović (Internazionale)

24 mål
  Marco Di Vaio (Bologna)
  Diego Milito (Genoa)

19 mål
  Alberto Gilardino (Fiorentina)

16 mål
  Kaká (Milan)

15 mål
  Alexandre Pato (Milan)

14 mål
  Robert Acquafresca (Cagliari)
  Edinson Cavani (Palermo)
  Fabrizio Miccoli (Palermo)

13 mål
  Alessandro Del Piero (Juventus)
  Filippo Inzaghi (Milan)
  Adrian Mutu (Fiorentina)
  Sergio Pellissier (Chievo)
  Fabio Quagliarella (Udinese)
  Francesco Totti (Roma)
  Mauro Zárate (Lazio)

Eksterne henvisninger 
 Ligaens hjemmeside

Sæsoner i Serie A
Fodboldsæson 2008-09
Frank Vandenbroucke

Frank Vandenbroucke (6. november 1974 i Mouscron – 12. oktober 2009 i Saly Portudal) var en professionel belgisk landevejscykelrytter. Hans onkel Jean-Luc Vandenbroucke var også en professionel cykelrytter.

I 1990'erne var Vandenbroucke den belgiske cykelrytter, der var højest forventninger til på grund af hans evne til at vinde en række forskellige løb, fra Liège-Bastogne-Liège til Flandern Rundt. Hans ofte negative indstilling og mange kontroverser medførte, at pressen gav han kaldenavnet "L'enfant terrible".

Karriere 
Han blev professionel i 1994 i en alder af blot 19 og slog allerede igennem året efter med en sejr i Paris-Brussels. Hans helt store gennembrud kom i 1998, da han vandt Paris-Nice og Gent-Wevelgem.

I 1999 skiftede han til det franske hold Cofidis, og vandt Liège-Bastogne-Liège, Omloop Het Volk, og en etape i Paris-Nice og to i Vuelta a España. Hans sejr i Liège-Bastogne-Liège var overlegen, og fik en del opmærksomhed fordi han på forhånd gik ud på tv og fortalte, hvor han skulle sætte angrebet ind, noget han også gjorde.

Trods hans endnu unge alder skulle dette vise sig at blive hans bedste sæson. De følgende år bragte lejlighedsvist store præstationer, inden resultaterne helt udeblev midt i adskillige skandaler og problemer.

I februar 2007 publicerede Vandenbroucke sin biografi, hvor han indrømmede brug af ulovlige præstationsfremmende midler.

12. oktober 2009 døde han af lungeemboli i Senegal.

Referencer

Eksterne henvisninger 

 Officielle hjemmeside 
 

Mandlige cykelryttere fra Belgien
Dopingsager i cykelsport
Det Holstenske Grænsegendarmeri

Det Holstenske Grænsegendarmeri oprettedes 1839 af kong Frederik 6. ved det Danske Monarkis grænse tæt ved de 2 store handelsbyer, fristæderne Hamborg og Lübeck, fra hvis lagre der som følge af den voksende velstand i monarkiet begyndte at gå en stadig større strøm af varer mod nord.

Gendarmeriet fik sine opgaver anvist i en kongelig forordning, hvori det hed at gendarmerne skulle beskytte tolderne, hindre vagabonders indtrængen i riget, pågribe desertører, undertrykke tumulter og oprør, samt understøtte politiet i dets tjeneste.

Disse opgaver medførte, at korpset i daglig tale blev betegnet som 'grænsetoldpolitikorpset'.

Korpset tildeltes lyseblå uniformer med røde kanter, hvide banderoler med blank patrontaske, en lang ryttersabel, lyseblå chakot med hvide fangsnore og sølvbeslået kæberem, samt øverst oppe en stor hvid hestehale. Korpset kendetegnedes i høj grad også ved dets smukke og kraftige heste, som langt den overvejende del af mandskabet tildeltes.

Det Holstenske Grænsegendarmeris chefer var:
 1839-1841 Justus von Unzer, major
 1841-1842 Johannes von Holler, ritmester
 1842-1846 Frederik Gyldenstjerne von Sehestedt, ritmester
 1846-1864 Niels Joachim Christian von Marcher, oberst

Det Holstenske Grænsegendarmeri tjente ligesom Det Slesvigske Gendarmeri som feltgendarmeri i 2. Slesvigske Krig, midlertidigt under ledelse af major J. F. M. von Gulstad, dels som toldpoliti i Efterretningsvæsenet og som vagter ved magasin og vognparken og dels som kystvagter på Als. Efter kampene ved Dybbøl og overgangen til Als var dette korps de allersidste danske tropper, som flygtede over til Faaborg.

Da Wienerfreden omsider var sluttet, samlede man resterne af såvel holstenske som slesvigske gendarmeri i Jylland og fordelte dem nu langs den nyoprettede grænselinje ved Kongeåen. Det Holstenske Gendarmeris gamle chef oberst Marcher, der under krigen havde været eskadronchef ved Gardehusarregimentet og ordonnansofficer hos en ryttergeneral, fik nu overdraget den opgave at organisere den nye toldgrænsebevogtning, under navnet Grænsetoldpolitikorpset.

Slesvig-Holstens historie
Danmarks militær
Andrea Guarneri

Giuseppe Guarnieri (1626 – 1698) var en Italiensk instrumentbygger og grundlægger af Guarneri violinbyggeri i Cremona. Han var elev og medhjælper hos Nicola Amati fra 1641–1646. Han byggede violiner for Amati fra 1650–1654. 

Personer fra Italien
Instrumentbyggere
Campora San Giovanni

Campora San Giovanni er en italiensk by med cirka 7200 indbyggere i Calabrien. Byen er beliggende i provinsen Cosenza og ligger ved det Tyrrhenske hav. 

På skråningerne ved byen dyrkes vin og oliven, og de største industrier er landbrug og turisme. Et af byens få historiske monumenter er et stort tårn fra 1300-tallet, hvor man blandt andet kan se vulkanen Stromboli.

Eksterne henvisninger 

Byer i Calabrien
Giuseppe Guarneri

Giuseppe Guarnieri del Gesu (21. august 1698 – 17. oktober 1744) var en italiensk violinbygger fra Cremona. Han byggede blandt andet Niccolò Paganinis foretrukne violin, "Il Canone" i 1743.

Personer fra Italien
Musikinstrumentmagere
Golden Foot

Golden Foot er en international fodboldpris, der årligt tildeles en mindst 29-årig, endnu aktiv fodboldspiller, der har haft en lang international karriere, og som samtidig har vist sig som et godt eksempel på og uden for fodboldbanen. Prisen er blevet uddelt siden 2003, og hvert år udvælger en gruppe mediefolk ti kandidater, der efterfølgende sættes til offentlig afstemning på Golden Foots hjemmeside. Den af kandidaterne, der har fået det højeste stemmeantal, modtager prisen ved en ceremoni i Monaco. Ved ceremonien tages et fodaftryk af vinderen, og aftrykket forgyldes og hænges op i The Champions Promenade i Monaco. Her findes også aftryk fra andre store spillere, hvis karrierer var forbi, inden de kunne modtage prisen.

Prismodtagere 
 2017 – Iker Casillas, FC Porto og Spanien 
 2013 – Didier Drogba, Galatasaray SK og Elfenbenskysten
 2012 – Zlatan Ibrahimović, Paris Saint-Germain og Sverige
 2011 – Ryan Giggs, Manchester United og Wales
 2010 – Francesco Totti, AS Roma og Italien
 2009 – Ronaldinho, AC Milan og Brasilien
 2008 – Roberto Carlos, Fenerbahce og Brasilien
 2007 – Alessandro Del Piero, Juventus og Italien
 2006 – Ronaldo, Real Madrid og Brasilien
 2005 – Andrij Sjevtjenko, AC Milan og Ukraine
 2004 – Pavel Nedved, Juventus og Tjekkiet
 2003 – Roberto Baggio, Brescia og Italien

Ekstern henvisning 
 Officiel hjemmeside for Golden Foot 

Fodboldpriser
Trykluft

Trykluft er et begreb som dækker over luft som er komprimeret til et større tryk end atmosfærisk tryk.
Overtrykket måles ofte i bar eller pascal.

Som oftest frembringes trykluft i en kompressor, og kan opbevares til senere brug i en tank.
Trykluft anvendes til mange formål, blandt andet til at drive trykluftværktøj eller maskiner. Dette kaldes ofte pneumatik.

Trykluft bruges også i trykluftbremser til større køretøjer. Blandt andet i tog.

Trykenheder
Værktøj
TrygFonden

TrygFonden er en fond, der varetager TryghedsGruppens almennyttige arbejde. TryghedsGruppen er den største aktionær i forsikringsselskabet Tryg.

TrygFonden er initiativtager til en lang række projekter, der handler om at forbedre danskernes sikkerhed, sundhed og trivsel.
I 2020 uddelte TrygFonden i alt 620 millioner til projekter der bl.a. handler om at reducere antallet af drukneulykker, medvirke til at flere overlever hjertestop uden for hospital samt at give ældre og demensramte glæde i hverdagen med besøgshunde.

Derudover støtter TrygFonden forskningsprojekter og finansierer bl.a. Center for Innovationsforskning ved Syddansk Universitet, Center for Aktiv Sundhed på Rigshospitalet og TrygFondens Børneforskningscenter på Aarhus Universitet.

TrygFonden driver desuden hjemmesiderne hjertestarter.dk, besøgshunde.dk og respektforvand.dk. Sidstnævnte omhandler bl.a. TrygFonden Kystlivredning, der drives i samarbejde med Dansk Svømmeunion.

Eksterne henvisninger 
 TrygFondens hjemmeside

Fonde fra Danmark
Christian Dyekjær

Christian Dyekjær (født 5. juni 1971 i Gentofte) er en dansk filminstruktør og manuskriptforfatter. Han er uddannet fra filmuddannelsen Super16 og har blandt andet instrueret filmene Snart kommer tiden, Spillets regler og Fantasten. Dyekjær var endvidere instruktør på dukkefilmene H*A*S*H, der skulle have været vist på DR2 som julekalender i 2009, men som ikke blev vist, idet DR2 ikke anså filmene for sjove nok.

Filmografi 
 Spillets regler (2007)
 Fuglejagten (2012)
 Fantasten (2017)
 Julemandens datter (2018)

Kilder

Eksterne henvisninger 
 

Filminstruktører fra Danmark
Joseph Kürschner

Joseph Kürschner (født 20. september 1853 i Gotha, død 29. juli 1902 i München) var en tysk forfatter og udgiver.

Kürschner var først tekniker, studerede derpå i Leipzig, begyndte sin forfattervirksomhed som teaterhistoriker og udgav: Konrad Ekhofs Leben und Wirken (1872), Theatralische Nekrologie (1875), Chronologie des Theaters (2 årgange 1876—77), Nekrologie des deutschen Theaters (2 bind 1877—78), Jahrbuch für das deutsche Theater (2 årg. 1878—79), Richard Wagner-Jahrbuch (1886) og flere.

1881—89 redigerede han månedsskriftet Vom Fels zum Meer, 1880—82 forfatter- og komponistorganet Neue Zeit, 1885—86 Deutsche Schriftstellerzeitung; desuden besørgede han 7. udg. af Pierers konversationsleksikon og andre konversationsleksika, samt udgav en mængde forskellige hånd- og årbøger. Endelig ledede han udgivelsen af den betydningsfulde samling Deutsche Nationallitteratur (1882—99), der omfatter hele den tyske litteratur i kommenterede udgaver.

Kilder 

Teaterhistorikere
Faglitterære forfattere fra Tyskland
Tyskere i 1800-tallet
Salmonsens
Personer fra Gotha
Christa Miller

Christa Miller (født 28 Maj 1964 i New York City, New York, USA) er en amerikansk skuespillerinde der er gift med den amerikanske manuskriptforfatter, producer og Instruktør Bill Lawrence, der har skabt Scrubs, og som er medskaber af serien Spin City. Bill og Christal sammen 3 børn.

Hun er mest kendte for to serierne Scrubs og The Drew Carey Show. I The Drew Carey Show spiller hun Kate O'Brien og i Scrubs spiller hun Dr. Cox/Perry Cox kone Jordan Sullivan.

Eksterne henvisninger 
 

Skuespillere fra New York
Tv-skuespillere fra USA
Filmskuespillere fra USA
Personer fra New York City
Thunderstruck (sang)

Thunderstruck er den første sang på AC/DC's album The Razors Edge fra 1990.

Historien 
Sangen nåede nummer 5 på Billboard's Mainstream Rock Tracks. Den blev udgivet som single i Tyskland, Australien og Japan. Sangen siges at være inspireret af lead guitarist Angus Youngs hårrejsende oplevelse.

Videoen 
Musikvideoen blev filmet i Londons Brixton Academy den 17. august 1990. Publikum fik gratis T-shirts med påskriften AC/DC og disse T-shirts blev båret af publikum under hele indspilningen af videoen. 

Musikvideoen til Thunderstruck på YouTube fik registreret 24 millioner visninger i september 2009. Men den blev først oploadet den 29. oktober 2007.

Eksterne henvisninger 
 s Vevo-kanal

Sange fra 1990